Genre: Promotion

Velenje je že vrsto let opaženo kot izjemno urejeno in gostoljubno mesto. Zraslo je na črnem premogu, načrtno in premišljeno, po zamislih uglednih evropskih in krajinskih arhitektov. S svojo moderno mestno arhitekturo je povsem drugačno od preostalih mest in številni turisti so nad mestom prijetno presenečeni. Mnogi si mesto s premogovnikom in razvito industrijo predstavljajo povsem drugače, kot je v resnici. Letošnje praznovanje pomembnih obletnic: 55 let od uradnega odprtja novo zgrajenega mestnega središča in 750 let od prve pisne omembe trga, smo v Velenju zaznamovali tudi s prenovo mestnega središča ter tako pridobili moderen in privlačen prostor za sprehode in druženje. <p/> V okviru projekta Moja dežela – lepa in gostoljubna je Velenje lani v kategoriji "večja mesta" zasedlo drugo mesto. Doslej je Velenje že šestkrat (1995, 1999, 2001, 2007, 2009, 2010) prejelo prvo nagrado za urejenost, leta 2011 drugo mesto, leta 2012 pa tretje mesto ter prvo mesto v spletnem glasovanju. <p/> Prijazen pozdrav, Služba za odnose z javnostmi Mestne občine Velenje